title: Provedbena uredba Komisije (EU) 2018/1580 оd 19. listopada 2018. o izmjeni Provedbene uredbe (EU) 2015/2197 o utvrđivanju provedbenih tehničkih standarda u vezi s visokokoreliranim valutama u skladu s Uredbom (EU) br. 575/2013 Europskog parlamenta i Vijeća (Tekst značajan za EGP.)

text:
                  22.10.2018

                  HR

                  Službeni list Europske unije

                  L 263/53

         PROVEDBENA UREDBA KOMISIJE (EU) 2018/1580
         оd 19. listopada 2018.
         o izmjeni Provedbene uredbe (EU) 2015/2197 o utvrđivanju provedbenih tehničkih standarda u vezi s visokokoreliranim valutama u skladu s Uredbom (EU) br. 575/2013 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (1), a posebno njezin članak 354. stavak 3.,
         budući da:

                     (1)

                     kako bi se osiguralo da valutni parovi iz Priloga Provedbenoj uredbi Komisije (EU) 2015/2197 (2) i dalje odražavaju stvarnu korelaciju između relevantnih valuta, potrebno je ažurirati popis visokokoreliranih valuta.

                     (2)

                     Na tom se popisu 31. ožujka 2017. koristi kao završni datum za izračun podataka za trogodišnje i petogodišnje razdoblje koji su potrebni za procjenu valutnih parova u skladu s Uredbom (EU) br. 575/2013.

                     (3)

                     Ova se Uredba temelji na nacrtu provedbenih tehničkih standarda koji je Komisiji dostavilo Europsko nadzorno tijelo za bankarstvo (EBA).

                     (4)

                     S obzirom na to da potrebne izmjene Provedbene uredbe (EU) 2015/2197 ne uključuju znatne promjene u sadržajnom smislu, EBA u skladu s člankom 15. stavkom 1. drugim podstavkom Uredbe (EU) br. 1093/2010 Europskog parlamenta i Vijeća (3) nije provela otvoreno javno savjetovanje jer bi to bilo nerazmjerno s obzirom na područje primjene i učinak predmetnog nacrta provedbenih tehničkih standarda.

                     (5)

                     Provedbenu uredbu (EU) 2015/2197 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Predmet
            Prilog Provedbenoj uredbi (EU) 2015/2197 zamjenjuje se tekstom iz Priloga ovoj Uredbi.

            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. listopada 2018.

                  Za Komisiju

                  Predsjednik

               Jean-Claude JUNCKER

            (1)  SL L 176, 27.6.2013., str. 1.

            (2)  Provedbena uredba Komisije (EU) 2015/2197 оd 27. studenoga 2015. o utvrđivanju provedbenih tehničkih standarda u vezi s visokokoreliranim valutama u skladu s Uredbom (EU) br. 575/2013 Europskog parlamenta i Vijeća (SL L 313, 28.11.2015., str. 30.).

            (3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

            PRILOG
            Popis visokokoreliranih valuta

               Dio 1. – Popis visokokoreliranih valuta u odnosu na euro (EUR)

            Albanski lek (ALL), bosanskohercegovačka konvertibilna marka (BAM), bugarski lev (BGN), češka kruna (CZK), hrvatska kuna (HRK), mađarska forinta (HUF), marokanski dirham (MAD), rumunjski leu (RON), srpski dinar (RSD).

               Dio 2. – Popis visokokoreliranih valuta u odnosu na UAE dirham (AED)

            Kineski juan renminbi (CNY), hongkonški dolar (HKD), libanonska funta (LBP), makaovska pataka (MOP), filipinski pezo (PHP), singapurski dolar (SGD), tajlandski baht (THB), tajvanski dolar (TWD), američki dolar (USD).

               Dio 3. – Popis visokokoreliranih valuta u odnosu na albanski lek (ALL)

            Bosanskohercegovačka konvertibilna marka (BAM), bugarski lev (BGN), češka kruna (CZK), danska kruna (DKK), hrvatska kuna (HRK), marokanski dirham (MAD), rumunjski leu (RON), srpski dinar (RSD), euro (EUR).

               Dio 4. – Popis visokokoreliranih valuta u odnosu na bosanskohercegovačku konvertibilnu marku (BAM)

            Albanski lek (ALL), bugarski lev (BGN), češka kruna (CZK), danska kruna (DKK), hrvatska kuna (HRK), mađarska forinta (HUF), marokanski dirham (MAD), rumunjski leu (RON), srpski dinar (RSD), euro (EUR).

               Dio 5. – Popis visokokoreliranih valuta u odnosu na bugarski lev (BGN)

            Albanski lek (ALL), bosanskohercegovačka konvertibilna marka (BAM), češka kruna (CZK), danska kruna (DKK), hrvatska kuna (HRK), mađarska forinta (HUF), marokanski dirham (MAD), rumunjski leu (RON), srpski dinar (RSD), euro (EUR).

               Dio 6. – Popis visokokoreliranih valuta u odnosu na kineski juan renminbi (CNY)

            UAE dirham (AED), hongkonški dolar (HKD), libanonska funta (LBP), makaovska pataka (MOP), filipinski pezo (PHP), singapurski dolar (SGD), tajlandski baht (THB), tajvanski dolar (TWD), američki dolar (USD).

               Dio 7. – Popis visokokoreliranih valuta u odnosu na češku krunu (CZK)

            Albanski lek (ALL), bosanskohercegovačka konvertibilna marka (BAM), bugarski lev (BGN), danska kruna (DKK), hrvatska kuna (HRK), marokanski dirham (MAD), denar bivše jugoslavenske republike Makedonije (MKD), rumunjski leu (RON), srpski dinar (RSD), euro (EUR).

               Dio 8. – Popis visokokoreliranih valuta u odnosu na dansku krunu (DKK)

            Albanski lek (ALL), bosanskohercegovačka konvertibilna marka (BAM), bugarski lev (BGN), češka kruna (CZK), hrvatska kuna (HRK), mađarska forinta (HUF), marokanski dirham (MAD), rumunjski leu (RON), srpski dinar (RSD).

               Dio 9. – Popis visokokoreliranih valuta u odnosu na hongkonški dolar (HKD)

            UAE dirham (AED), kineski juan renminbi (CNY), libanonska funta (LBP), makaovska pataka (MOP), filipinski pezo (PHP), singapurski dolar (SGD), tajlandski baht (THB), tajvanski dolar (TWD), američki dolar (USD).

               Dio 10. – Popis visokokoreliranih valuta u odnosu na hrvatsku kunu (HRK)

            Albanski lek (ALL), bosanskohercegovačka konvertibilna marka (BAM), bugarski lev (BGN), češka kruna (CZK), danska kruna (DKK), mađarska forinta (HUF), marokanski dirham (MAD), rumunjski leu (RON), srpski dinar (RSD), euro (EUR).

               Dio 11. – Popis visokokoreliranih valuta u odnosu na mađarsku forintu (HUF)

            Bosanskohercegovačka konvertibilna marka (BAM), bugarski lev (BGN), danska kruna (DKK), hrvatska kuna (HRK), marokanski dirham (MAD), poljski zloti (PLN), rumunjski leu (RON), srpski dinar (RSD), euro (EUR).

               Dio 12. – Popis visokokoreliranih valuta u odnosu na izraelski novi šekel (ILS)

            Marokanski dirham (MAD), tajlandski baht (THB).

               Dio 13. – Popis visokokoreliranih valuta u odnosu na indijsku rupiju (INR)

            Tajlandski baht (THB).

               Dio 14. – Popis visokokoreliranih valuta u odnosu na južnokorejski von (KRW)

            Singapurski dolar (SGD).

               Dio 15. – Popis visokokoreliranih valuta u odnosu na libanonsku funtu (LBP)

            UAE dirham (AED), kineski juan renminbi (CNY), hongkonški dolar (HKD), makaovska pataka (MOP), filipinski pezo (PHP), singapurski dolar (SGD), tajlandski baht (THB), tajvanski dolar (TWD), američki dolar (USD).

               Dio 16. – Popis visokokoreliranih valuta u odnosu na marokanski dirham (MAD)

            Albanski lek (ALL), bosanskohercegovačka konvertibilna marka (BAM), bugarski lev (BGN), češka kruna (CZK), danska kruna (DKK), hrvatska kuna (HRK), mađarska forinta (HUF), izraelski novi šekel (ILS), rumunjski leu (RON), srpski dinar (RSD), singapurski dolar (SGD), euro (EUR).

               Dio 17. – Popis visokokoreliranih valuta u odnosu na denar bivše jugoslavenske republike Makedonije (MKD)

            Češka kruna (CZK).

               Dio 18. – Popis visokokoreliranih valuta u odnosu na makaovsku pataku (MOP)

            UAE dirham (AED), kineski juan renminbi (CNY), hongkonški dolar (HKD), libanonska funta (LBP), filipinski pezo (PHP), singapurski dolar (SGD), tajlandski baht (THB), tajvanski dolar (TWD), američki dolar (USD).

               Dio 19. – Popis visokokoreliranih valuta u odnosu na filipinski pezo (PHP)

            UAE dirham (AED), kineski juan renminbi (CNY), hongkonški dolar (HKD), libanonska funta (LBP), makaovska pataka (MOP), singapurski dolar (SGD), tajlandski baht (THB), tajvanski dolar (TWD), američki dolar (USD).

               Dio 20. – Popis visokokoreliranih valuta u odnosu na poljski zloti (PLN)

            Mađarska forinta (HUF).

               Dio 21. – Popis visokokoreliranih valuta u odnosu na rumunjski leu (RON)

            Albanski lek (ALL), bosanskohercegovačka konvertibilna marka (BAM), bugarski lev (BGN), češka kruna (CZK), danska kruna (DKK), hrvatska kuna (HRK), mađarska forinta (HUF), marokanski dirham (MAD), srpski dinar (RSD), euro (EUR).

               Dio 22. – Popis visokokoreliranih valuta u odnosu na srpski dinar (RSD)

            Albanski lek (ALL), bosanskohercegovačka konvertibilna marka (BAM), bugarski lev (BGN), češka kruna (CZK), danska kruna (DKK), hrvatska kuna (HRK), mađarska forinta (HUF), marokanski dirham (MAD), rumunjski leu (RON), euro (EUR).

               Dio 23. – Popis visokokoreliranih valuta u odnosu na singapurski dolar (SGD)

            UAE dirham (AED), kineski juan renminbi (CNY), hongkonški dolar (HKD), južnokorejski von (KRW), libanonska funta (LBP), marokanski dirham (MAD), makaovska pataka (MOP), filipinski pezo (PHP), tajlandski baht (THB), tajvanski dolar (TWD), američki dolar (USD).

               Dio 24. – Popis visokokoreliranih valuta u odnosu na tajlandski baht (THB)

            UAE dirham (AED), kineski juan renminbi (CNY), hongkonški dolar (HKD), izraelski novi šekel (ILS), indijska rupija (INR), libanonska funta (LBP), makaovska pataka (MOP), filipinski pezo (PHP), singapurski dolar (SGD), tajvanski dolar (TWD), američki dolar (USD).

               Dio 25. – Popis visokokoreliranih valuta u odnosu na tajvanski dolar (TWD)

            UAE dirham (AED), kineski juan renminbi (CNY), hongkonški dolar (HKD), libanonska funta (LBP), makaovska pataka (MOP), filipinski pezo (PHP), singapurski dolar (SGD), tajlandski baht (THB), američki dolar (USD).

               Dio 26. – Popis visokokoreliranih valuta u odnosu na američki dolar (USD)

            UAE dirham (AED), kineski juan renminbi (CNY), hongkonški dolar (HKD), libanonska funta (LBP), makaovska pataka (MOP), filipinski pezo (PHP), singapurski dolar (SGD), tajlandski baht (THB), tajvanski dolar (TWD).


title: Provedbena uredba Komisije (EU) 2018/1980 оd 13. prosinca 2018. o izmjeni Provedbene uredbe (EU) 2017/2325 u pogledu uvjeta odobrenja pripravaka tekućih lecitinâ, hidroliziranih lecitinâ i oduljenih lecitinâ kao dodataka hrani za sve životinjske vrste (Tekst značajan za EGP.)

text:
                  14.12.2018

                  HR

                  Službeni list Europske unije

                  L 317/12

         PROVEDBENA UREDBA KOMISIJE (EU) 2018/1980
         оd 13. prosinca 2018.
         o izmjeni Provedbene uredbe (EU) 2017/2325 u pogledu uvjeta odobrenja pripravaka tekućih lecitinâ, hidroliziranih lecitinâ i oduljenih lecitinâ kao dodataka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     Uporaba pripravaka tekućih lecitinâ, hidroliziranih lecitinâ i oduljenih lecitinâ kao dodataka hrani za životinje odobrena je za sve životinjske vrste Provedbenom uredbom Komisije (EU) 2017/2325 (2).

                     (3)

                     U skladu s člankom 13. stavkom 3. Uredbe (EZ) br. 1831/2003 podnositelj zahtjeva predložio je promjenu uvjeta odobrenja pripravaka i podnio zahtjev za usklađivanje specifikacija lecitinâ kao dodataka hrani za životinje sa specifikacijama utvrđenima za lecitine kada se upotrebljavaju kao prehrambeni aditivi i za proširenje odobrenja na uporabu uljane repice kao dodatnog izvora hidroliziranih lecitinâ i oduljenih lecitinâ. Uz zahtjev su priloženi relevantni popratni podaci. Komisija je zahtjev proslijedila Europskoj agenciji za sigurnost hrane (dalje u tekstu „Agencija”).

                     (4)

                     Agencija je u svojem mišljenju od 12. lipnja 2018. (3) zaključila da su svi lecitini različitog biljnog podrijetla i njihovi oblici koji se upotrebljavaju kao dodatak hrani za životinje u skladu sa specifikacijama utvrđenima za uporabu lecitinâ kao prehrambenog aditiva i da uporaba uljane repice kao dodatnog izvora lecitinâ ne mijenja prethodne zaključke da lecitini nemaju negativan učinak na zdravlje životinja, zdravlje ljudi ili na okoliš te da su učinkoviti kao emulgatori. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Ocjenom predloženih izmjena odobrenja pokazuje se da su ispunjeni uvjeti za odobravanje predviđeni u članku 5. Uredbe (EZ) br. 1831/2003.

                     (6)

                     Provedbenu uredbu (EU) 2017/2325 trebalo bi stoga na odgovarajući način izmijeniti.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog I. Provedbenoj uredbi (EU) 2017/2325 zamjenjuje se Prilogom ovoj Uredbi.

            Članak 2.
            Prijelazne mjere

               1.   Dodaci 1c322i, 1c322ii i 1c322iii i premiksi koji te dodatke sadržavaju, a koji su proizvedeni i označeni prije 2. srpnja 2019. u skladu s pravilima primjenjivima prije 2. siječnja 2019., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmne smjese i krmiva koji sadržavaju dodatke navedene u Prilogu I., a koji su proizvedeni i označeni prije 2. siječnja 2020. u skladu s pravilima primjenjivima prije 2. siječnja 2019., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje služe za proizvodnju hrane.

               3.   Krmne smjese i krmiva koji sadržavaju dodatke navedene u Prilogu I., a koji su proizvedeni i označeni prije 2. siječnja 2021. u skladu s pravilima primjenjivima prije 2. siječnja 2019., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama ne koje služe za proizvodnju hrane.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  Provedbena uredba Komisije (EU) 2017/2325 оd 14. prosinca 2017. o odobravanju pripravaka tekućih lecitinâ, hidroliziranih lecitinâ i oduljenih lecitinâ kao dodataka hrani za sve životinjske vrste i o izmjeni Provedbene uredbe (EU) 2017/1007 (SL L 333, 15.12.2017., str. 17.).

            (3)  EFSA Journal 2018.; 16(6):5334

            PRILOG

                     „PRILOG I.

                                 Identifikacijski broj dodatka hrani za životinje

                                 Naziv nositelja odobrenja

                                 Dodatak

                                 Sastav, kemijska formula, opis, analitička metoda

                                 Vrsta ili kategorija životinje

                                 Najviša dob

                                 Najmanja dopuštena količina

                                 Najveća dopuštena količina

                                 Ostale odredbe

                                 Datum isteka valjanosti odobrenja

                                 mg lecitinâ po kg potpune krmne smjese s udjelom vlage od 12 %

                                    Kategorija tehnoloških dodataka. Funkcionalna skupina: emulgatori

                                 1c322i

                                 —

                                 Lecitini

                                    Sastav dodatka

                                 Pripravci:

                                             —

                                             lecitina i hidroliziranih lecitina u tekućem (plastičnom do fluidnom) obliku;

                                             —

                                             oduljenih lecitina i oduljenih hidroliziranih lecitina u krutom obliku.

                                    Karakteristike aktivne tvari

                                 Lecitini, hidrolizirani lecitini, oduljeni lecitini i oduljeni hidrolizirani lecitini dobiveni od soje, suncokreta ili uljane repice:
                                 CAS br. 8002-43-5;

                                    Analiza:

                                             —

                                             lecitini, oduljeni lecitini: najmanje 60,0 % tvari netopljivih u acetonu;

                                             —

                                             hidrolizirani lecitini i oduljeni hidrolizirani lecitini: najmanje 56,0 % tvari netopljivih u acetonu.

                                       Gubitak pri sušenju: najviše 2 % (105 °C, 1 sat)
                                 Tvar netopljiva u toluenu: najviše 0,3 %

                                    Kiselinski broj:

                                             —

                                             lecitini, oduljeni lecitini: najviše 35 mg kalijeva hidroksida po gramu;

                                             —

                                             hidrolizirani lecitini i oduljeni hidrolizirani lecitini: najviše 45 mg kalijeva hidroksida po gramu

                                       Vrijednost peroksida: 10 ili manje

                                    Analitička metoda
                                     (1)

                                 Karakteristike dodatka hrani za životinje:
                                 Uredba Komisije (EU) br. 231/2012 (2) i odgovarajući testovi iz monografije FAO JECFA „Lecitin” (3)
                                     (4)

                                 Sve životinjske vrste

                                 —

                                 —

                                 —

                                 Na oznaci dodatka hrani za životinje i premiksâ potrebno je navesti korištene oblike.

                                 6. srpnja 2027.

               ”

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports

               (2)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).

               (3)  FAO JECFA Zbirka specifikacija prehrambenih aditiva, „Lecitin”, monografija br. 4 (2007.), http://www.fao.org/fileadmin/user_upload/jecfa_additives/docs/monograph4/additive-250-m4.pdf

               (4)  FAO JECFA Zbirka specifikacija prehrambenih aditiva – Analitičke metode, postupci ispitivanja i laboratorijska rješenja koji se upotrebljavaju i navedeni su u specifikacijama prehrambenih aditiva, sv. 4., http://www.fao.org/docrep/009/a0691e/a0691e00.htm


title: Provedbena uredba Komisije (EU) 2018/1978 оd 10. prosinca 2018. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Cidre de Bretagne”/„Cidre breton” (ZOZP))

text:
                  14.12.2018

                  HR

                  Službeni list Europske unije

                  L 317/9

         PROVEDBENA UREDBA KOMISIJE (EU) 2018/1978
         оd 10. prosinca 2018.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Cidre de Bretagne”/„Cidre breton” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku zemljopisnog podrijetla „Cidre de Bretagne”/„Cidre breton”, registriranu u skladu s Uredbom Komisije (EZ) br. 2446/2000 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Cidre de Bretagne”/„Cidre breton” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. prosinca 2018.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 2446/2000 od 6. studenoga 2000. o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 281, 7.11.2000., str. 2.).

            (3)  SL C 222, 26.6.2018., str. 20.


title: Provedbena uredba Komisije (EU) 2018/1979 оd 13. prosinca 2018. o određivanju ponderiranog prosjeka najvećih cijena završavanja poziva u pokretne mreže u Uniji i o stavljanju izvan snage Provedbene uredbe (EU) 2017/2311 (Tekst značajan za EGP.)

text:
                  14.12.2018

                  HR

                  Službeni list Europske unije

                  L 317/10

         PROVEDBENA UREDBA KOMISIJE (EU) 2018/1979
         оd 13. prosinca 2018.
         o određivanju ponderiranog prosjeka najvećih cijena završavanja poziva u pokretne mreže u Uniji i o stavljanju izvan snage Provedbene uredbe (EU) 2017/2311
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 531/2012 Europskog parlamenta i Vijeća od 13. lipnja 2012. o roamingu u javnim pokretnim komunikacijskim mrežama u Uniji (1), a posebno njezin članak 6.e stavak 2.,
         budući da:

                     (1)

                     U skladu s Uredbom (EU) br. 531/2012, od 15. lipnja 2017. domaći davatelji usluga korisnicima roaminga u državama članicama ne bi smjeli zaračunavati dodatnu naknadu na domaću maloprodajnu cijenu za regulirane dolazne pozive u roamingu ako su ti pozivi u granicama politike poštene uporabe.

                     (2)

                     Uredbom (EU) br. 531/2012 naknade koje se primjenjuju na regulirane dolazne pozive u roamingu ograničavaju se na ponderirani prosjek najvećih cijena završavanja poziva u pokretne mreže u Uniji.

                     (3)

                     Provedbenom uredbom Komisije (EU) 2017/2311 (2) na temelju podataka od 1. srpnja 2017. utvrđen je ponderirani prosjek najvećih cijena završavanja poziva u pokretne mreže u Uniji koji se primjenjuje u 2018.

                     (4)

                     Tijelo europskih regulatora za elektroničke komunikacije dostavilo je Komisiji ažurirane podatke prikupljene od državnih regulatornih tijela država članica o najvećoj razini cijena završavanja poziva u pokretne mreže koju su ona, u skladu s člancima 7. i 16. Direktive 2002/21/EZ Europskog parlamenta i Vijeća (3) i člankom 13. Direktive 2002/19/EZ Europskog parlamenta i Vijeća (4), odredila na svakom nacionalnom tržištu za veleprodajnu uslugu završavanja govornih poziva u vlastitim pokretnim mrežama te o ukupnom broju pretplatnika u državama članicama.

                     (5)

                     Na temelju Uredbe (EU) br. 531/2012 Komisija je izračunala ponderirani prosjek najvećih cijena završavanja poziva u pokretne mreže u Uniji na sljedeći način: množenjem najveće cijene završavanja poziva u pokretne mreže koja je dopuštena u određenoj državi članici s ukupnim brojem pretplatnika u toj državi članici; zbrajanjem tog umnoška za sve države članice te dijeljenjem ukupne dobivene vrijednosti s ukupnim brojem pretplatnika u svim državama članicama, na temelju podataka od 1. srpnja 2018. Za države članice izvan europodručja mjerodavni devizni tečaj jest prosječni devizni tečaj za drugo tromjesečje 2018. dobiven iz baze podataka Europske središnje banke.

                     (6)

                     Stoga je potrebno ažurirati ponderirani prosjek najvećih cijena završavanja poziva u pokretne mreže u Uniji utvrđen Provedbenom uredbom (EU) 2017/2311.

                     (7)

                     Stoga bi Provedbenu uredbu (EU) 2017/2311 trebalo staviti izvan snage.

                     (8)

                     Na temelju Uredbe (EU) br. 531/2012 Komisija treba svake godine preispitati ponderirani prosjek najvećih cijena završavanja poziva u pokretne mreže u Uniji.

                     (9)

                     Mjere predviđene ovom Uredbom u skladu su s mišljenjem Odbora za komunikacije,

               DONIJELA JE OVU UREDBU:

            Članak 1.
            Ponderirani prosjek najvećih cijena završavanja poziva u pokretne mreže u Uniji određuje se na 0,0085 EUR po minuti.

            Članak 2.
            Provedbena uredba (EU) 2017/2311 stavlja se izvan snage.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 172, 30.6.2012., str. 10.

            (2)  Provedbena uredba Komisije (EU) 2017/2311 оd 13. prosinca 2017. o određivanju ponderiranog prosjeka najvećih cijena završavanja poziva u pokretne mreže diljem Unije i o stavljanju izvan snage Provedbene uredbe (EU) 2016/2292 (SL L 331, 14.12.2017., str. 39.).

            (3)  Direktiva 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (SL L 108, 24.4.2002., str. 33.).

            (4)  Direktiva 2002/19/EZ Europskog parlamenta i Vijeća od 7. ožujka 2002. o pristupu i međusobnom povezivanju elektroničkih komunikacijskih mreža i pripadajuće opreme (Direktiva o pristupu) (SL L 108, 24.4.2002., str. 7.).


title: Provedbena uredba Komisije (EU) 2018/1981 оd 13. prosinca 2018. o produljenju odobrenja aktivnih tvari „spojevi bakra” kao kandidata za zamjenu u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP.)

text:
                  14.12.2018

                  HR

                  Službeni list Europske unije

                  L 317/16

         PROVEDBENA UREDBA KOMISIJE (EU) 2018/1981
         оd 13. prosinca 2018.
         o produljenju odobrenja aktivnih tvari „spojevi bakra” kao kandidata za zamjenu u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 24. u vezi s člankom 20. stavkom 1.,
         budući da:

                     (1)

                     Direktivom Komisije 2009/37/EZ (2) spojevi bakra uvršteni su u Prilog I. Direktivi Vijeća 91/414/EEZ (3) kao aktivne tvari.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivnih tvari „spojevi bakra”, kako su navedene u dijelu A Priloga Provedbenoj uredbi (EU) br. 540/2011, istječe 31. siječnja 2019.

                     (4)

                     Zahtjev za produljenje odobrenja spojeva bakra podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 16. prosinca 2016. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila podnositelju zahtjeva i državama članicama na očitovanje te je primljene primjedbe proslijedila Komisiji. Agencija je uz to sažetak dodatne dokumentacije učinila dostupnim javnosti.

                     (8)

                     Agencija je 20. prosinca 2017. Komisiji dostavila zaključke (6) o tome može li se očekivati da spojevi bakra ispunjavaju mjerila za odobravanje iz članka 4. Uredbe (EZ) br. 1107/2009. Komisija je 25. svibnja 2018. Stalnom odboru za bilje, životinje, hranu i hranu za životinje dostavila nacrt izvješća o produljenju za spojeve bakra.

                     (9)

                     Podnositelju zahtjeva omogućeno je podnošenje primjedbi na nacrt izvješća o produljenju.

                     (10)

                     Za jednu ili više reprezentativnih uporaba najmanje jednog sredstva za svaki od spojeva bakra utvrđeno je da su mjerila za odobravanje iz članka 4. Uredbe (EZ) br. 1107/2009 ispunjena. Stoga je primjereno produljiti odobrenje spojeva bakra.

                     (11)

                     Procjena rizika za produljenje odobrenja spojeva bakra temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju spojeve bakra. Stoga je primjereno ukinuti ograničenje za uporabu tih tvari isključivo kao fungicidâ i baktericidâ.

                     (12)

                     Međutim, Komisija smatra da su spojevi bakra kandidati za zamjenu u skladu s člankom 24. Uredbe (EZ) br. 1107/2009. Spojevi bakra dugotrajne su i toksične tvari u skladu s točkama 3.7.2.1. i 3.7.2.3. Priloga II. Uredbi (EZ) br. 1107/2009 s obzirom na to da im je vrijeme poluraspada u tlu duže od 120 dana, a dugotrajna koncentracija bez učinka na slatkovodne organizme manja od 0,01 mg/L. Spojevi bakra stoga ispunjavaju uvjet iz točke 4. druge alineje Priloga II. Uredbi (EZ) br. 1107/2009.

                     (13)

                     Stoga je primjereno produljiti odobrenje spojeva bakra kao kandidata za zamjenu u skladu s člankom 24. Uredbe (EZ) br. 1107/2009.

                     (14)

                     U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja potrebno je, međutim, utvrditi određene uvjete i ograničenja.

                     (15)

                     Posebno je primjereno ograničiti uporabu sredstava za zaštitu bilja koja sadržavaju spojeve bakra na najveću količinu primjene od 28 kg/ha bakra u razdoblju od sedam godina (tj. u prosjeku 4 kg/ha godišnje) kako bi se što više smanjila moguća akumulacija u tlu i izloženost za neciljne organizme, uzimajući pritom u obzir agroklimatske uvjete koji u državama članicama nastupaju u redovitim vremenskim razdobljima i koji dovode do povećanja pritiska gljivica. Pri odobravanju proizvodâ države članice trebale bi obratiti pozornost na određene aspekte te nastojati svesti količine primjene na najmanju moguću mjeru.

                     (16)

                     Također je primjereno ograničiti najveću dopuštenu količinu određenih nečistoća koje prouzrokuju zabrinutost u toksikološkom smislu.

                     (17)

                     Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.

                     (18)

                     Provedbenom uredbom Komisije (EU) 2018/84 (7) rok važenja odobrenja za spojeve bakra produljen je do 31. siječnja 2019. kako bi se postupak produljenja mogao završiti prije isteka odobrenja tih tvari. Međutim, s obzirom na to da je odluka o produljenju odobrenja donesena prije novog datuma prestanka odobrenja, ova bi se Uredba trebala primjenjivati od 1. siječnja 2019.

                     (19)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivnih tvari kao kandidata za zamjenu
            Odobrenje aktivnih tvari „spojevi bakra” kao kandidata za zamjenu produljuje se kako je utvrđeno u Prilogu I.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu i datum primjene
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. siječnja 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Direktiva Komisije 2009/37/EZ od 23. travnja 2009. o izmjeni Direktive Vijeća 91/414/EEZ radi uvrštenja aktivnih tvari klormekvat, spojevi bakra, propakvizafop, kvizalofop-P, teflubenzuron i zeta-cipermetrin (SL L 104, 24.4.2009., str. 23.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA (Europska agencija za sigurnost hrane), 2018. Zaključak o stručnom pregledu procjene rizika od pesticida koji sadržavaju aktivnu tvar „spojevi bakra”, EFSA Journal 2018.; 16(1):5152.

            (7)  Provedbena uredba Komisije (EU) 2018/84 оd 19. siječnja 2018. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari klorpirifos, klorpirifos-metil, klotianidin, spojevi bakra, dimoksistrobin, mankozeb, mekoprop-p, metiram, oksamil, petoksamid, propikonazol, propineb, propizamid, piraklostrobin i zoksamid (SL L 16, 20.1.2018., str. 8.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                        Spojevi bakra:

                        1. siječnja 2019.

                        31. prosinca 2025.

                        Dopušteno samo za ukupnu uporabu od najviše 28 kg bakra po hektaru tijekom razdoblja od sedam godina.
                        Za provedbu jedinstvenih načela iz članka 29. stavka 6. Uredbe (EZ) br. 1107/2009 Europskog parlamenta i Vijeća moraju se uzeti u obzir zaključci izvješća o pregledu za spojeve bakra, a posebno njegovi dodaci I. i II.
                        U svojoj ukupnoj ocjeni države članice moraju obratiti posebnu pozornost na sljedeće:

                                    —

                                    sigurnost korisnika sredstva, radnika i drugih nazočnih osoba te osigurati da uvjeti uporabe propisuju primjenu odgovarajuće osobne zaštitne opreme i ostalih mjera za smanjenje rizika prema potrebi,

                                    —

                                    zaštita voda i vodenih organizama koji ne pripadaju ciljnoj skupini. U pogledu navedenih rizika, prema potrebi treba primijeniti mjere za smanjenje rizika, npr. zaštitne zone,

                                    —

                                    količina primijenjene aktivne tvari i osigurati da su odobrene količine u smislu stopa i broja primjena svedene na najnižu razinu koja je potrebna za ostvarivanje željenih učinaka te da nemaju nikakav neprihvatljiv utjecaj na okoliš, uzimajući u obzir pozadinske razine bakra na mjestu primjene te, ako su te informacije dostupne, unos bakra iz drugih izvora. Države članice posebno mogu odlučiti da najveću godišnju količinu primjene utvrde na najviše 4 kg/ha bakra.

                        Bakreni hidroksid CAS br. 20427-59-2 CIPAC br. 44.305

                        Bakar(II) hidroksid

                        ≥ 573 g/kg

                        Bakreni oksiklorid CAS br. 1332-65-6 ili 1332-40-7 CIPAC br. 44.602

                        Dibakreni klorid trihidroksid

                        ≥ 550 g/kg

                        Bakreni oksid CAS br. 1317-39-1 CIPAC br. 44.603

                        Bakreni oksid

                        ≥ 820 g/kg

                        Bordoška juha CAS br. 8011-63-0 CIPAC br. 44.604

                        Nije dodijeljen

                        ≥ 245 g/kg

                        Tribazični bakreni sulfat CAS br. 12527-76-3 CIPAC br. 44.306

                        Nije dodijeljen

                        ≥ 490 g/kg
                        Sljedeće nečistoće ne smiju prelaziti sljedeće razine:

                                    arsen: najviše do 0,1 mg/g Cu

                                    kadmij: najviše do 0,1 mg/g Cu

                                    olovo: najviše do 0,3 mg/g Cu

                                    nikal: najviše do 1 mg/g Cu

                                    kobalt: najviše do 3 mg/kg

                                    živa: najviše do 5 mg/kg

                                    krom: najviše do 100 mg/kg

                                    antimon: najviše do 7 mg/kg

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

            PRILOG II.
            Prilog Provedbenoj uredbi (EU) br. 540/2011 mijenja se kako slijedi:

                        1.

                        U dijelu A briše se unos 277. za spojeve bakra.

                        2.

                        U dijelu E dodaje se sljedeći unos:

                                    Br.

                                    Uobičajeni naziv, identifikacijski brojevi

                                    Kemijski naziv prema IUPAC-u

                                    Čistoća (1)

                                    Datum odobrenja

                                    Prestanak odobrenja

                                    Posebne odredbe

                                    „10.

                                    Spojevi bakra:

                                    1. siječnja 2019.

                                    31. prosinca 2025.

                                    Dopušteno samo za ukupnu uporabu od najviše 28 kg bakra po hektaru tijekom razdoblja od sedam godina.
                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 Europskog parlamenta i Vijeća moraju se uzeti u obzir zaključci izvješća o pregledu za spojeve bakra, a posebno njegovi dodaci I. i II.
                                    U svojoj ukupnoj ocjeni države članice moraju obratiti posebnu pozornost na sljedeće:

                                                —

                                                sigurnost korisnika sredstva, radnika i drugih nazočnih osoba te osigurati da uvjeti uporabe propisuju primjenu odgovarajuće osobne zaštitne opreme i ostalih mjera za smanjenje rizika prema potrebi,

                                                —

                                                zaštita voda i vodenih organizama koji ne pripadaju ciljnoj skupini. U pogledu navedenih rizika, prema potrebi treba primijeniti mjere za smanjenje rizika, npr. zaštitne zone,

                                                —

                                                količina primijenjene aktivne tvari i osigurati da su odobrene količine u smislu stopa i broja primjena svedene na najnižu razinu koja je potrebna za ostvarivanje željenih učinaka te da nemaju nikakav neprihvatljiv utjecaj na okoliš, uzimajući u obzir pozadinske razine bakra na mjestu primjene te, ako su te informacije dostupne, unos bakra iz drugih izvora. Države članice posebno mogu odlučiti da najveću godišnju količinu primjene utvrde na najviše 4 kg/ha bakra.”

                                    Bakreni hidroksid CAS br. 20427-59-2 CIPAC br. 44.305

                                    Bakar(II) hidroksid

                                    ≥ 573 g/kg

                                    Bakreni oksiklorid CAS br. 1332-65-6 ili 1332-40-7 CIPAC br. 44.602

                                    Dibakreni klorid trihidroksid

                                    ≥ 550 g/kg

                                    Bakreni oksid CAS br. 1317-39-1 CIPAC br. 44.603

                                    Bakreni oksid

                                    ≥ 820 g/kg

                                    Bordoška juha CAS br. 8011-63-0 CIPAC br. 44.604

                                    Nije dodijeljen

                                    ≥ 245 g/kg

                                    Tribazični bakreni sulfat CAS br. 12527-76-3 CIPAC br. 44.306

                                    Nije dodijeljen

                                    ≥ 490 g/kg
                                    Sljedeće nečistoće ne smiju prelaziti sljedeće razine:

                                                arsen: najviše do 0,1 mg/g Cu

                                                kadmij: najviše do 0,1 mg/g Cu

                                                olovo: najviše do 0,3 mg/g Cu

                                                nikal: najviše do 1 mg/g Cu

                                                kobalt: najviše do 3 mg/kg

                                                živa: najviše do 5 mg/kg

                                                krom: najviše do 100 mg/kg

                                                antimon: najviše do 7 mg/kg

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.


title: Provedbena uredba Komisije (EU) 2018/1982 оd 13. prosinca 2018. o najnižoj prodajnoj cijeni za obrano mlijeko u prahu za dvadeset i deveti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080

text:
                  14.12.2018

                  HR

                  Službeni list Europske unije

                  L 317/21

         PROVEDBENA UREDBA KOMISIJE (EU) 2018/1982
         оd 13. prosinca 2018.
         o najnižoj prodajnoj cijeni za obrano mlijeko u prahu za dvadeset i deveti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
         uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 32.,
         budući da:

                     (1)

                     Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka.

                     (2)

                     U svjetlu ponuda primljenih za dvadeset i deveti djelomični poziv za podnošenje ponuda, trebalo bi odrediti najnižu prodajnu cijenu.

                     (3)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Za dvadeset i deveti djelomični poziv za podnošenje ponuda za prodaju obranog mlijeka u prahu u okviru natječajnog postupka otvorenog Provedbenom uredbom (EU) 2016/2080, za koji je rok za podnošenje ponuda istekao 11. prosinca 2018., najniža prodajna cijena iznosi 145,10 EUR/100 kg.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2018.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 206, 30.7.2016., str. 71.

            (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).


title: Provedbena uredba Vijeća (EU) 2019/92 od 21. siječnja 2019. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

text:
                  22.1.2019

                  HR

                  Službeni list Europske unije

                  L 19/1

         PROVEDBENA UREDBA VIJEĆA (EU) 2019/92
         od 21. siječnja 2019.
         o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavke 1. i 3.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Uredbu (EU) br. 269/2014.

                     (2)

                     Vijeće smatra da bi zbog smrti osobe uvrštene na popis unos za tu osobu trebalo izbrisati iz Priloga I. Uredbi (EU) br. 269/2014.

                     (3)

                     Prilog I. Uredbi (EU) br. 269/2014 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) br. 269/2014 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. siječnja 2019.

                  Za Vijeće

                  Predsjednica

               F. MOGHERINI

            (1)  SL L 78, 17.3.2014., str. 6.

            PRILOG
            Unos za sljedeću osobu briše se s popisa iz Priloga I. Uredbi (EU) br. 269/2014:

                           „150.

                           Iosif (Joseph) Davydovich KOBZON”


title: Provedbena uredba Vijeća (EU) 2019/93 od 21. siječnja 2019. o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje

text:
                  22.1.2019

                  HR

                  Službeni list Europske unije

                  L 19/3

         PROVEDBENA UREDBA VIJEĆA (EU) 2019/93
         od 21. siječnja 2019.
         o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2017/1509 od 30. kolovoza 2017. o mjerama ograničavanja protiv Demokratske Narodne Republike Koreje i o stavljanju izvan snage Uredbe (EZ) br. 329/2007 (1), a posebno njezin članak 47. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 30. kolovoza 2017. donijelo Uredbu (EU) 2017/1509.

                     (2)

                     Dvije fizičke osobe uvrštene na popis iz Priloga XV. Uredbi (EU) 2017/1509 preminule su te bi njihove unose trebalo ukloniti iz tog priloga.

                     (3)

                     Prilog XV. Uredbi (EU) 2017/1509 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog XV. Uredbi (EU) 2017/1509 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. siječnja 2019.

                  Za Vijeće

                  Predsjednica

               F. MOGHERINI

            (1)  SL L 224, 31.8.2017., str. 1.

            PRILOG
            U Uredbi (EU) 2017/1509, u Prilogu XV., u dijelu a) uklanjaju se sljedeći unosi:

                        2.

                        CHU Kyu-Chang (datum rođenja: 25.11.1928.)

                        4.

                        KIM Yong-chun (datum rođenja: 4.3.1935.).


title: Provedbena uredba Komisije (EU) 2019/261 оd 14. veljače 2019. o izmjeni Provedbene uredbe (EU) 2018/140 o uvođenju konačne antidampinške pristojbe i konačnoj naplati privremene pristojbe uvedene na uvoz određenih proizvoda od lijevanog željeza podrijetlom iz Narodne Republike Kine i o prekidu ispitnog postupka u vezi s uvozom određenih proizvoda od lijevanog željeza podrijetlom iz Indije

text:
                  15.2.2019

                  HR

                  Službeni list Europske unije

                  L 44/4

         PROVEDBENA UREDBA KOMISIJE (EU) 2019/261
         оd 14. veljače 2019.
         o izmjeni Provedbene uredbe (EU) 2018/140 o uvođenju konačne antidampinške pristojbe i konačnoj naplati privremene pristojbe uvedene na uvoz određenih proizvoda od lijevanog željeza podrijetlom iz Narodne Republike Kine i o prekidu ispitnog postupka u vezi s uvozom određenih proizvoda od lijevanog željeza podrijetlom iz Indije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9. stavak 4.,
         budući da:

                     (1)

                     Provedbenom uredbom (EU) 2018/140 (2) Komisija je uvela konačnu antidampinšku pristojbu po stopi od 5,5 % do 38,1 % na uvoz određenih proizvoda od lijevanog željeza s lamelarnim grafitom (sivo željezo) ili lijevanog željeza sa sferoidnim grafitom (poznato i kao duktilno lijevano željezo) i njihovih dijelova, razvrstanih u oznake kombinirane nomenklature („KN”) ex 7325 10 00 (oznaka TARIC 7325100031) i ex 7325 99 10 (oznaka TARIC 7325991051) te podrijetlom iz Narodne Republike Kine.

                     (2)

                     U presudi od 12. srpnja 2018. u spojenim predmetima C-397/17 i C-398/17, Profit Europe (3), Sud je smatrao da se KN mora tumačiti na način da se pribor za cijevi od lijevanog željeza sa sferoidnim grafitom mora razvrstati pod preostalim tarifnim podbrojem 7307 19 90 kao ostali lijevani pribor, umjesto pod tarifnim podbrojem 7307 11 10 kao pribor od netemperiranog lijevanog željeza, ili pod tarifnim podbrojem KN 7307 19 10 kao pribor od temperiranog lijevanog željeza.

                     (3)

                     Dva tarifna broja 7325 i 7307 imaju gotovo identičnu strukturu i odnose se na iste materijale. Stoga se smatralo primjerenim da se nalazi Suda navedu i u razvrstavanju proizvoda pod tarifnim brojem 7325.

                     (4)

                     Provedbena uredba (EU) 2018/140 u pogledu određenih proizvoda od lijevanog željeza sa sferoidnim grafitom (poznato i kao duktilno lijevano željezo) i dalje se donosi na njihovo razvrstavanje u oznaku KN 7325 99 10 kao ostali proizvodi od temperiranog lijevanog željeza.

                     (5)

                     Stoga bi oznaku KN ex 7325 99 10 (oznaka TARIC 7325991051) trebalo zamijeniti oznakom KN ex 7325 99 90 (oznaka TARIC 7325999080) u oznakama navedenima u Provedbenoj uredbi (EU) 2018/140 u pogledu uvoza robe koji podliježe konačnoj antidampinškoj pristojbi.

                     (6)

                     Kako bi se osigurala učinkovita naplata antidampinških pristojbi, potrebno je u skladu s tim izmijeniti Provedbenu uredbu (EU) 2018/140.

                     (7)

                     Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036,

               DONIJELA JE OVU UREDBU:

            Članak 1.
            Članak 1. stavak 1. Provedbene uredbe (EU) 2018/140 zamjenjuje se sa sljedećim:

                  „1.   Uvodi se konačna antidampinška pristojba na uvoz određenih proizvoda od lijevanog željeza s lamelarnim grafitom (sivo željezo) ili lijevanog željeza sa sferoidnim grafitom (poznato i kao duktilno lijevano željezo) i njihovih dijelova, trenutačno razvrstanih u oznake KN ex 7325 10 00 (oznaka TARIC 7325100031) i ex 7325 99 90 (oznaka TARIC 7325999080) te podrijetlom iz Narodne Republike Kine.
                  Riječ je o proizvodima koji se upotrebljavaju za:

                              —

                              pokrivanje podzemnih ili potpovršinskih sustava i/ili otvora podzemnih ili potpovršinskih sustava i s pomoću kojih se

                              —

                              omogućuje pristup podzemnim ili potpovršinskim sustavima i/ili pogled na podzemne ili potpovršinske sustave.

                        Ti proizvodi mogu biti strojno obrađeni, presvučeni, obojeni i/ili povezani s drugim materijalima kao što su, među ostalim, beton, ploče za popločavanje ili pločice.
                  Sljedeće vrste proizvoda isključene su iz definicije predmetnog proizvoda:

                              —

                              rešetke za kanale i poklopci za ulazne otvore podložni normi EN 1433, koji se ugrađuju kao dijelovi u kanale od polimera, plastike, galvaniziranog čelika ili betona, pomoću kojih se omogućuje istjecanje površinskih voda u kanal;

                              —

                              podni odvodi, žljebovi za krovove, žljebovi za odvod kišnice i poklopci za odvod kišnice, podložni normi EN 1253;

                              —

                              penjalice, ključevi za podizanje i vatrogasni hidranti.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 176, 30.6.2016., str. 21.

            (2)  Provedbena uredba Komisije (EU) 2018/140 od 29. siječnja 2018. o uvođenju konačne antidampinške pristojbe i konačnoj naplati privremene pristojbe uvedene na uvoz određenih proizvoda od lijevanog željeza podrijetlom iz Narodne Republike Kine i o prekidu ispitnog postupka u vezi s uvozom određenih proizvoda od lijevanog željeza podrijetlom iz Indije (SL L 25, 30.1.2018., str. 6.).

            (3)  Presuda Suda od 12. srpnja 2018., spojeni predmeti C-397/17 i C-398/17, Profit Europe NV v Belgische Staat, ECLI:EU:C:2018:564.


title: Provedbena uredba Komisije (EU) 2019/263 оd 14. veljače 2019. o izmjeni Provedbene uredbe (EU) br. 964/2014 u pogledu standardnih uvjeta koji se odnose na financijske instrumente za instrument za zajedničko ulaganje i fond za urbani razvoj

text:
                  15.2.2019

                  HR

                  Službeni list Europske unije

                  L 44/8

         PROVEDBENA UREDBA KOMISIJE (EU) 2019/263
         оd 14. veljače 2019.
         o izmjeni Provedbene uredbe (EU) br. 964/2014 u pogledu standardnih uvjeta koji se odnose na financijske instrumente za instrument za zajedničko ulaganje i fond za urbani razvoj
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (1), a posebno njezin članak 38. stavak 3., drugi podstavak,
         budući da:

                     (1)

                     U prilozima I., V. i VI. Provedbenoj uredbi Komisije (EU) br. 964/2014 (2) utvrđeni su sadržaj sporazuma o financiranju između upravljačkog tijela i financijskog posrednika s komentarima te uvjeti za instrument za zajedničko ulaganje, odnosno uvjeti za fond za urbani razvoj.

                     (2)

                     U članku 40. Uredbe (EU) br. 1303/2013 pojašnjavaju se provjere upravljanja i mehanizmi revizije u slučaju financijskih instrumenata koje provode EIB i druge međunarodne financijske institucije u kojima je država članica dioničar. Ti bi se mehanizmi trebali navesti u Prilogu I. kao dio sporazuma o financiranju između upravljačkog tijela i EIB-a ili drugih međunarodnih financijskih institucija u kojima je država članica dioničar.

                     (3)

                     U članku 43.a Uredbe (EU) br. 1303/2013, kako je umetnut Uredbom (EU, Euratom) 2018/1046 Europskog parlamenta i Vijeća (3), pojašnjavaju se pravila o financijskim instrumentima u pogledu različitog postupanja prema ulagačima koji djeluju u skladu s načelom tržišnog gospodarstva u slučaju podjele dobiti i rizika. Terminologiju iz priloga I., V. i VI. Provedbenoj uredbi (EU) br. 964/2014 trebalo bi uskladiti s terminologijom iz članka 43.a Uredbe (EU) br. 1303/2013.

                     (4)

                     Mjere predviđene ovom Uredbom u skladu su s mišljenjem Odbora za koordinaciju europskih strukturnih i investicijskih fondova,

                     (5)

                     Kako bi se osigurala pravna sigurnost i što više smanjile neusklađenosti između izmijenjenih odredbi Uredbe (EU) br. 1303/2013, koje se primjenjuju od 2. kolovoza 2018. ili ranije u skladu s člankom 282. Uredbe (EU, Euratom) 2018/1046, i odredbi ove Uredbe, ova bi Uredba trebala stupiti na snagu sljedećeg dana od dana objave u Službenom listu Europske Unije.

                     (6)

                     Provedbenu uredbu (EU) br. 964/2014 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilozi I., V. i VI. Provedbenoj uredbi (EU) br. 964/2014 mijenjaju se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 320.

            (2)  Provedbena uredba Komisije (EU) br. 964/2014 оd 11. rujna 2014. o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu standardnih uvjeta koji se odnose na financijske instrumente (SL L 271, 12.9.2014., str. 16.).

            (3)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

            PRILOG
            Prilozi I., V. i VI. Provedbenoj uredbi Komisije (EU) br. 964/2014 mijenjaju se kako slijedi:

                        1.

                        U Prilogu I. sadržaj sporazuma o financiranju između upravljačkog tijela i financijskog posrednika s komentarima mijenja se kako slijedi:

                                    (a)

                                    u točki 11. umeće se novi odlomak:
                                    „Odredbe o provjerama upravljanja i mehanizmima revizije u skladu s člankom 40. stavcima 1. i 2. Uredbe (EU) br. 1303/2013 za financijske instrumente koje provode EIB ili druge međunarodne financijske institucije u kojima je država članica dioničar.”;

                                    (b)

                                    u točki 17. treći odlomak zamjenjuje se sljedećim:
                                    „Odredbe o ponovnoj uporabi sredstava koja se mogu pripisati potpori iz europskih strukturnih i investicijskih fondova do kraja razdoblja prihvatljivosti u skladu s člankom 44. Uredbe (EU) br. 1303/2013 i, ako je primjenjivo, odredbe o različitom postupanju iz članka 43.a.”.

                        2.

                        U Prilogu V. uvjeti koji se odnose na instrument za zajedničko ulaganje mijenjaju se kako slijedi:

                                    (a)

                                    u odjeljku „Doprinos fonda financijskom instrumentu: iznos i stopa (podaci o proizvodu)” četvrti odlomak zamjenjuje se sljedećim:
                                    „Različito postupanje prema ulagačima koji djeluju u skladu s načelom tržišnog gospodarstva, čiji je jedini cilj asimetrična podjela dobiti, utvrđuje se u skladu s člankom 43.a Uredbe (EU) br. 1303/2013 te člankom 21. stavkom 13. točkom (b) Uredbe (EU) br. 651/2014.”;

                                    (b)

                                    u odjeljku „Prihvatljivi financijski posrednik i suulagači” treći odlomak zamjenjuje se sljedećim:
                                    „Upravljačko tijelo i fond fondova pri odabiru financijskih posrednika poštuju pravo Unije. Financijski posrednici odabiru se u okviru otvorenog, transparentnog, proporcionalnog i nediskriminirajućeg postupka izbjegavajući sukob interesa. Odabirom financijskih posrednika uspostavljaju se odgovarajući aranžmani za podjelu rizika u slučaju različitog postupanja i utvrđuje se mogući udio u dobiti.”.

                        3.

                        U Prilogu VI. uvjeti Fonda za urbani razvoj mijenjaju se kako slijedi:

                                    (a)

                                    u odjeljku „Implikacije u pogledu državnih potpora” peti odlomak zamjenjuje se sljedećim:
                                    „Različito postupanje (asimetrični uvjeti u aranžmanima za podjelu rizika) za fond fondova, doprinos financijskog posrednika i doprinosi suulagača na razini fonda i razini projekta u obliku zajmova, ako ih ima, utvrđuju se u skladu s člankom 43.a Uredbe (EU) br. 1303/2013, člankom 16. stavkom 8. točkama (b) i (c) Uredbe (EU) br. 651/2014, kako je dodatno navedeno u okviru politike određivanja cijena.”;

                                    (b)

                                    u odjeljku „Programski doprinos financijskom instrumentu: iznos i stopa (podaci o proizvodu)” prvi odlomak zamjenjuje se sljedećim:
                                    „Stvarna stopa podjele rizika, javni programski doprinos, različito postupanje i kamatna stopa na zajmove temelje se na zaključcima ex ante procjene i jamče da je korist za krajnje primatelje u skladu s člankom 16. stavkom 8. točkom (b) Uredbe (EU) br. 651/2014.”;

                                    (c)

                                    u odjeljku „Kreditiranje i podjela rizika na razini financijskog posrednika (usklađenost interesa)” šesta alineja zamjenjuje se sljedećim:
                                    „financijski posrednik i suulagači razmjerno dijele rizike (na razini fonda ili na razini projekta urbanog razvoja) u pogledu programskog doprinosa, osim ako je ex ante procjenom iz članka 37. stavka 2. točke (c) Uredbe (EU) br. 1303/2013 utvrđeno da je potrebno različito postupanje u obliku asimetrične podjele rizika među suulagačima. Takvi su aranžmani usklađeni s člankom 16. stavkom 8. točkama (b) i (c) Uredbe (EU) br. 651/2014 i uključeni su u sporazum stranaka o zajedničkom ulaganju. Takvi se aranžmani ne primjenjuju na 1 % uloženih vlastitih sredstava financijskog posrednika koji su prethodno navedeni kao zahtjev u svrhu usklađenosti interesa.”;

                                    (d)

                                    u odjeljku „Prihvatljivi financijski posrednici” šesti odlomak zamjenjuje se sljedećim:
                                    „Upravljačko tijelo i fond fondova pri odabiru financijskih posrednika poštuju pravo Unije. Financijski posrednici odabiru se u okviru otvorenog, transparentnog, proporcionalnog i nediskriminirajućeg postupka izbjegavajući sukob interesa. Odabir financijskih posrednika usmjeren je na uspostavu odgovarajućih aranžmana za podjelu rizika u slučaju različitog postupanja.”.


title: Provedbena uredba Komisije (EU) 2019/368 od 4. ožujka 2019. o stavljanju izvan snage Provedbene uredbe (EU) br. 444/2013 o razvrstavanju određene robe u kombiniranu nomenklaturu

text:
                  7.3.2019

                  HR

                  Službeni list Europske unije

                  L 66/1

         PROVEDBENA UREDBA KOMISIJE (EU) 2019/368
         od 4. ožujka 2019.
         o stavljanju izvan snage Provedbene uredbe (EU) br. 444/2013 o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja usklađene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje određene robe.

                     (2)

                     Provedbenom uredbom (EU) br. 444/2013 (3) Komisija je klasificirala proizvod dobiven od odmašćene soje nakon ekstrakcije ulja, nadalje ekstrahiran vodom i etanolom radi odstranjivanja topljivih ugljikohidrata i minerala („predmetni proizvod”) iz podbroja 2309 90 31 kombinirane nomenklature kao „ostali pripravci vrsta koje se rabi za hranidbu životinja”.

                     (3)

                     U pogledu škroba iz tarifnog broja 2309, potrebno je utvrditi prisutnost škroba primjenom kvalitativnog testa (reakcija joda i škroba; mikroskopska analiza). Nakon što se utvrdi prisutnost škroba, sadržaj škroba u bilo kojem proizvodu iz tarifnog broja 2309 određuje se polarimetrijskom metodom (metoda po Ewersu) kako je utvrđeno u dijelu L Priloga III. Uredbi Komisije (EZ) br. 152/2009. (4) Ako polarimetrijska metoda nije primjenjiva, primjerice zbog prisutnosti znatnih količina materijala poput onih navedenih u članku 1. Uredbe Komisije (EZ) br. 121/2008, (5) primjenjuje se enzimska analitička metoda utvrđena u Prilogu toj uredbi.

                     (4)

                     U vrijeme donošenja Provedbene uredbe (EU) br. 444/2013 jedina analitička metoda koja se primjenjivala na predmetni proizvod bila je polarimetrijska metoda.

                     (5)

                     Presudom u predmetu C-144/15 („Customs Support Holland BV”) (6) Sud je odlučio da se koncentrat sojinih bjelančevina, napravljen kako bi se upotrebljavao kao hrana za životinje, razvrstava u tarifni broj 2309. Taj koncentrat sojinih bjelančevina u glavnom postupku u tom predmetu dobije se tako da se nakon što se zrna soje oljušte i osuše prvo podvrgavaju postupku ekstrakcije ulja, nakon kojeg ostaje ono što se uobičajeno naziva sojinim brašnom. To se brašno zatim pomiješa s etanolom i vodom radi izdvajanja preostalih masnoća, smanjenja sadržaja tvari koje nisu bjelančevine, uglavnom ugljikohidrata ili vlakana, i odstranjivanja određenih štetnih tvari. Tako dobiveni koncentrat sojinih bjelančevina ne sadržava trag korištenog etanola i sastoji se, između ostalog, od bjelančevina i škroba.

                     (6)

                     Proizvod u glavnom postupku u predmetu C-144/15 i predmetni proizvod dovoljno su slični jer su oba proizvoda hrana za životinje bazirana na soji koji se razvrstavaju u tarifni broj 2309. U oba slučaja proizvodi nisu ostatak tarifnog broja 2304 izravno nastalog ekstrakcijom sojinog ulja, već su nastali procesom u kojem je biljni materijal od kojeg su proizvodi nastali izgubio osnovna svojstva.

                     (7)

                     Provedbenom uredbom Komisije (EU) 2017/68 (7) popisu krmiva iz članka 1. Uredbe (EZ) br. 121/2008 dodaju se „proizvodi od soje” za koje je sadržaj škroba u pripravcima koji se upotrebljavaju za prehranu životinja (tarifni broj 2309) potrebno odrediti enzimskom analitičkom metodom.

                     (8)

                     Stoga bi, u interesu pravne sigurnosti u pogledu tarifnog razvrstavanja proizvoda iz tarifnog broja 2309 koji se baziraju na soji i radi osiguranja usklađene primjene kombinirane nomenklature unutar Unije, Provedbenu uredbu (EU) br. 444/2013 trebalo staviti izvan snage.

                     (9)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije izdane na temelju Provedbene uredbe (EU) br. 444/2013 za robu na koju se odnosi ova Uredba može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (10)

                     Mjere predviđene ovom Uredbom u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Provedbena uredba (EU) br. 444/2013 stavlja se izvan snage.

            Članak 2.
            Obvezujuće tarifne informacije izdane na temelju Provedbene uredbe (EU) br. 444/2013 za robu na koju se odnosi ova Uredba mogu se nastaviti navoditi u skladu s člankom 34. stavkom 9. Uredbe (EU) br. 952/2013 tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. ožujka 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            (3)  Provedbena uredba Komisije (EU) br. 444/2013 od 7. svibnja 2013. o razvrstavanju određene robe u kombiniranu nomenklaturu (SL L 130, 15.5.2013., str. 19.).

            (4)  Uredba Komisije (EZ) br. 152/2009 od 27. siječnja 2009. o utvrđivanju metoda uzorkovanja i analize za službenu kontrolu hrane za životinje (SL L 54, 26.2.2009., str. 1.).

            (5)  Uredba Komisije (EZ) br. 121/2008 od 11. veljače 2008. o utvrđivanju metode analize za određivanje sadržaja škroba u pripravcima koje se rabi za hranidbu životinja (oznaka KN 2309) (SL L 37, 12.2.2008., str. 3.).

            (6)  ECLI:EU:C:2016:133.

            (7)  Provedbena uredba Komisije (EU) 2017/68 оd 9. siječnja 2017. o izmjeni Uredbe (EZ) br. 121/2008 o utvrđivanju metode analize za određivanje sadržaja škroba u pripravcima koje se rabi za hranidbu životinja (oznaka KN 2309) (SL L 9, 13.1.2017., str. 4.).


title: Provedbena uredba Komisije (EU) 2019/456 оd 20. ožujka 2019. o odobravanju promjene specifikacija nove hrane ulje od sjemenki biljke korijandra Coriandrum sativum u skladu s Uredbom (EU) 2015/2283 Europskog parlamenta i Vijeća te o izmjeni Provedbene uredbe Komisije (EU) 2017/2470 (Tekst značajan za EGP.)

text:
                  21.3.2019

                  HR

                  Službeni list Europske unije

                  L 79/13

         PROVEDBENA UREDBA KOMISIJE (EU) 2019/456
         оd 20. ožujka 2019.
         o odobravanju promjene specifikacija nove hrane ulje od sjemenki biljke korijandra Coriandrum sativum u skladu s Uredbom (EU) 2015/2283 Europskog parlamenta i Vijeća te o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije može stavljati na tržište u Uniji.

                     (2)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2) kojom je utvrđen Unijin popis odobrene nove hrane.

                     (3)

                     U skladu s člankom 12. Uredbe (EU) 2015/2283 Komisija odlučuje o odobravanju i stavljanju nove hrane na tržište Unije te ažuriranju popisa Unije.

                     (4)

                     Provedbenom odlukom Komisije 2014/155/EU (3) odobreno je, u skladu s Uredbom (EZ) 258/97 Europskog parlamenta i Vijeća (4), stavljanje na tržište ulja od sjemenki biljke korijandra Coriandrum sativum kao novog sastojka hrane za uporabu u dodacima prehrani.

                     (5)

                     Društvo Ovalie Innovation („podnositelj zahtjeva”) podnijelo je 17. svibnja 2018. Komisiji zahtjev za promjenu specifikacija ulja od sjemenki biljke korijandra Coriandrum sativum u smislu članka 10. stavka 1. Uredbe (EU) 2015/2283. Podnositelj zahtjeva zatražio je sniženje donje vrijednosti saponifikacijskog broja sa sadašnjih 186 mg KOH/g na 179 mg KOH/g.

                     (6)

                     U obrazloženju zahtjeva naveo je da je promjena potrebna kako bi se uzelo u obzir variranje saponifikacijskog broja u procesu proizvodnje ulja od sjemenki korijandra, tijekom njegove rafinacije za upotrebu u dodacima prehrani.

                     (7)

                     Komisija smatra da procjena sigurnosti aktualnog zahtjeva koju obavlja Europska agencija za sigurnost hrane u skladu s člankom 10. stavkom 3. Uredbe (EU) 2015/2283 nije potrebna jer je predloženo sniženje vrijednosti saponifikacijskog broja ulja od sjemenki korijandra ograničeno, a istodobno povećanje količine neosapunjivih tvari, koje bi se moglo smatrati bitnim za sigurnost nove hrane, ostaje unutar dopuštenih graničnih vrijednosti.

                     (8)

                     Predloženom promjenom saponifikacijskog broja ulja od sjemenki biljke korijandra Coriandrum sativum ne mijenjaju se sigurnosni elementi na temelju kojih je ulje odobreno. Stoga je primjereno izmijeniti specifikacije nove hrane „ulje od sjemenki biljke korijandra Coriandrum sativum” na temelju predložene razine saponifikacijskog broja.

                     (9)

                     Informacijama u zahtjevu dostatno je obrazloženo da su predložene izmjene specifikacija nove hrane ulje od sjemenki biljke korijandra Coriandrum sativum u skladu s člankom 12. Uredbe (EU) 2015/2283.

                     (10)

                     Prilog Provedbenoj uredbi (EU) 2017/2470 trebalo bi stoga na odgovarajući način izmijeniti.

                     (11)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Unos u Unijinu popisu odobrene nove hrane, kako je propisan u članku 6. Uredbe (EU) 2015/2283 i uvršten u Provedbenu uredbu (EU) 2017/2470, koji se odnosi na novu hranu ulje od sjemenki biljke korijandra Coriandrum sativum mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (3)  Provedbena odluka Komisije 2014/155/EU od 19. ožujka 2014. o odobravanju stavljanja na tržište ulja iz sjemena korijandera kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 85, 21.3.2014., str. 13.).

            (4)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

            PRILOG
            Unos za „ulje od sjemenki biljke korijandra Coriandrum sativum” u tablici 2. (Specifikacije) Priloga Provedbenoj uredbi (EU) 2017/2470 zamjenjuje se sljedećim:

                           Odobrena nova hrana

                           Specifikacije

                           „Ulje od sjemenki biljke korijandra

                                 Coriandrum sativum

                              Opis/definicija:

                           Ulje od sjemenki korijandra ulje je koje sadržava gliceride masnih kiselina, a proizvodi se od sjemenki biljke korijandra (Coriandrum sativum L.).
                           Žućkaste boje i blagog okusa.
                           CAS br.: 8008-52-4
                           Sastav masnih kiselina:

                                       Palmitinska kiselina (C16:0): 2 – 5 %

                                       Stearinska kiselina (C18:0): < 1,5 %

                                       Petroselinska kiselina (cis-C18:1(n-12)): 60 – 75 %

                                       Oleinska kiselina (cis-C18:1 (n-9)): 8 – 15 %

                                       Linolna kiselina (C18:2): 12 – 19 %

                                       α-linolenska kiselina (C18:3): < 1,0 %

                                       Transmasne kiseline: ≤ 1,0 %

                              Čistoća:

                           Indeks refrakcije (20 °C): 1,466 – 1,474
                           Kiselinski broj: ≤ 2,5 mg KOH/g
                           Peroksidni broj (PV): ≤ 5,0 meq/kg
                           Jodni broj: 88 – 110 jedinica
                           Saponifikacijski broj: 179 – 200 mg KOH/g
                           Neosapunjive tvari: ≤ 15 g/kg”.